CELEX: 62011CN0498
Language: sk
Date: 2011-09-27 00:00:00
Title: Vec C-498/11 P: Odvolanie podané 27. septembra 2011 : Toshiba Corp. proti rozsudku Všeobecného súdu (druhá komora) z  12. júla 2011 vo veci T-113/07, Toshiba Corp./Európska komisia

26.11.2011   
            
            
               SK
            
            
               Úradný vestník Európskej únie
            
            
               C 347/18
            
         Odvolanie podané 27. septembra 2011: Toshiba Corp. proti rozsudku Všeobecného súdu (druhá komora) z 12. júla 2011 vo veci T-113/07, Toshiba Corp./Európska komisia
   (Vec C-498/11 P)
   2011/C 347/28
   Jazyk konania: angličtina
   
      Účastníci konania
   
   
      Odvolateľka: Toshiba Corp. (v zastúpení: J. F. MacLennan, solicitor, A. Schulz, Rechtsanwalt, A. Dawes, solicitor, S. Sakellariou, Δικηγόρος)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnutý rozsudok v rozsahu, v akom zamietol návrh Toshiba na zrušenie článku 1 rozhodnutia a zrušiť napadnuté rozhodnutie,
            
         
               —
            
            
               subsidiárne vrátiť vec Všeobecnému súdu, aby rozhodol vec v súlade s právnym názorom Súdneho dvora uvedeným v jeho rozsudku, a v každom prípade
            
         
               —
            
            
               zaviazať Toshiba na náhradu trov konania na Súdnom dvore.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd vychádzal z nesprávnych právnych posúdení, keď zamietol jej návrh na zrušenie článku 1 rozhodnutia:
   
               a)
            
            
               a to keď rozhodol, že výpovede svedkov predložené ABB mohli dokázať existenciu spoločnej dohody,
            
         
               b)
            
            
               keď rozhodol, že má priame dôkazy a nepriame dôkazy existencie spoločnej dohody,
            
         
               c)
            
            
               keď konštatoval, že Toshiba sa zúčastnila na jedinom aj na nepretržitom porušení, a
            
         
               d)
            
            
               keď konštatoval, že právo Toshiba na obranu nebolo porušené neposkytnutím niekoľkých výpovedí svedkov v jej prospech.